Durerea oamenilor care au pierdut totul în urma inundațiilor: „Doamne, ce am mai muncit! A trebuit să plecăm afară ca să ne facem un cuibușor!”
Oamenii care au reușit să scape din calea apelor în zonele afectate din Galați s-au confruntat curând cu realitatea dureroasă, după ani de muncă: faptul că au pierdut tot ce aveau. Viitura de noaptea trecută a măturat totul în calea ei, în special în localitățile Cudalbi, Cuza-Vodă, Slobozia-Conachi, Izvoarele și Cuca, potrivit Antena 3 CNN.